La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 1 de febrer que les corresponents als números 18/2018 al 20/2018.
Es comenta l'estat d'execució de les resolucions de la Comissió.
En particular es comenten els incidents d'execució que s'han plantejat en relació amb les Reclamacions 199/2017 i 286/2017 corresponent al Departament d'Interior de la Generalitat; la Reclamació 413/2017, respecte l'Ajuntament del Morell i els requeriments que s'han rebut respecte els acords de la Comissió pels quals es va instar a l'òrgan competent la incoació d'expedient sancionador, respecte les Reclamacions 57/2017 i 58/2017 (acumulades), la Reclamació 517/2016, corresponent a l'Ajuntament de Badalona i la Reclamació 215/2017, corresponent a l'Ajuntament de Sant Joan Despí.
S'acorda per unanimitat incorporar a l'ordre del dia dos acords relatius a l'execució de les Resolucions de la Comissió.
Proposta d'acord 151/2017/PS, pel qual es deixa sense efectes l'Acord de 19 de desembre de 2017, de sol·licitud d'incoació d'un procediment sancionador per desatendre el requeriment d'execució de la Resolució 151/2017, de 17 de maig
La senyora Elisabet Samarra, exposa el contingut de la Proposta d'Acord pel qual es resol deixar sense efectes l'Acord de 19 de desembre de 2017 de la GAIP que sol·licitava la incoació d'un procediment sancionador per desatendre el requeriment d'execució de la Comissió per no haver executat totalment la resolució 151/2017, de 17 de maig.
Proposta d'acord del 7 de febrer de 2018, pel qual es rebutja el requeriment formulat a aquesta Comissió de Garantia per l'Alcalde de Sant Joan Despí el 8 de gener de 2018, en relació amb el requeriment de la GAIP de 20 de novembre de 2017, que demana la incoació del procediment sancionador en relació amb l'incompliment d'execució de la Resolució 205/2017
El senyor Josep Mir, ponent de la Resolució 205/2017, de 21 de juny, exposa la fonamentació de la present Proposta d'acord per la qual es rebutja el requeriment previ a la interposició d'un recurs contenciós administratiu formulat per l'Alcalde de Sant Joan Despí.
La presidenta pregunta al Ple si s'ha pogut consultar l'esborrany de l'acta corresponent a la darrera sessió del Ple que va tenir lloc el dia 1 de febrer de 2018.
Proposta de resolució d'estimació de la Reclamació 424/2017
La senyora Elisabet Samarra, ponent de la Proposta de resolució relativa a la Reclamació 424/2017 interposada contra l'Ajuntament de Pallejà, exposa la fonamentació d'aquesta Proposa de resolució i la seva coincidència amb la de les Propostes de resolució de la Reclamació 426/2017, respecte l'Ajuntament de Sant Vicenç dels Horts; Reclamació 433/2017, respecte l'Ajuntament de Viladecans; Reclamació 439/2017, respecte l'Ajuntament de Castelldefels i la Reclamació 439/2017, respecte l'Ajuntament de Gavà.
Totes aquestes reclamacions versen sobre l'accés a informació sobre les aportacions econòmiques als grups polítics d'aquests ajuntaments i es resolen de conformitat amb el criteri que ja va quedar recollit a la Resolució 6/2018, de 22 de gener, relativa a la Reclamació 386/2017 plantejada contra l'Ajuntament de L'Hospitalet de Llobregat.
Es comenten aspectes relatius a la fonamentació ja establerta en aquesta primera resolució i la necessitat d'elaborar un Criteri en exercici de la funció d'orientació que correspon a la Comissió.
Així mateix, es considera convenient notificar aquestes resolucions a tots els grups municipals, amb independència que hagin participat en el procediment de reclamació corresponent o no.
El senyor Josep Mir, formula algunes precisions de caràcter tècnic als textos que seran introduïdes per la ponent en les resolucions definitives.
Proposta de resolució d'estimació de la Reclamació 426/2017
Proposta de resolució d'estimació de la Reclamació 433/2017
Proposta de resolució d'estimació de la Reclamació 439/2017
Proposta de resolució d'estimació de la Reclamació 440/2017
Proposta de resolució de finalització de la Reclamació 489/2017 per pèrdua d'objecte
La senyora Elisabet Samarra, ponent de la Proposta de resolució relativa a la Reclamació 489/2017 plantejada contra l'Ajuntament de Salou, exposa els aspectes més destacats de la tramitació d'aquest procediment que finalitza per pèrdua sobrevinguda de l'objecte de la reclamació atès que ha estat lliurada a la part reclamant la informació de la qual se'n sol·licitava accés.
El senyor Josep Mir formula una esmena en relació amb els antecedents de la Proposta que serà introduïda per la ponent en el text definitiu de la resolució.
Proposta de resolució de finalització de la Reclamació 494/2017 per pèrdua d'objecte
El senyor Josep Mir, ponent de la Proposta de resolució relativa a la Reclamació 494/2017 plantejada contra el Departament de la Vicepresidència i d'Economia i Hisenda de la Generalitat de Catalunya proposa que aquesta Proposta quedi pendent d'anàlisi pel Ple de la setmana vinent, a l'espera de si es fa arribar documentació addicional.
Proposta de resolució de finalització de la Reclamació 496/2017 per pèrdua d'objecte
El senyor Josep Mir, ponent de la Proposta de resolució relativa a la Reclamació 496/2017 plantejada contra l'Ajuntament de Lleida pel Grup municipal de la Crida per Lleida CUP, exposa la tramitació que ha tingut lloc en aquet expedient que finalitza per pèrdua sobrevinguda de l'objecte de la reclamació atès que consta a l'expedient el lliurament de la informació a la part reclamant.
El mateix ponent de la Proposta de resolució assenyala una esmena a introduir relativa a l'execució de les resolucions de la Comissió que s'incorporarà al text definitiu.
Proposta de resolució d'inadmissió de la Reclamació 17/2018
El senyor Josep Mir, ponent de la Proposta de resolució relativa a la Reclamació 17/2018 plantejada contra l'Ajuntament de Martorell, exposa la fonamentació que duu a la inadmissió de la reclamació en base que la informació reclamada és un certificat urbanístic, informació que no és preexistent a la sol·licitud sinó que ha de ser elaborada després d'una tasca de comprovació jurídica i tècnica i per tant excedeix l'exercici del dret d'accés.
Proposta de resolució d'inadmissió de la Reclamació 18/2018
El senyor Josep Mir, ponent de la Proposta de resolució relativa a la Reclamació 18/2018 interposada contra l'Ajuntament de Talamanca, exposa la fonamentació de la causa d'inadmissió de la reclamació en base al fet que la petició de la persona reclamant no és accés a informació pública sinó que es tracta d'una petició d'una actuació de fer que és la participació en sessions de la Junta de Govern Local.
El senyor Josep Mir informa de la seva participació al Seminari Fòrum d'actualització en dret local, 2017-2018, a La Pobla de Mafumet, el proper dijous, 8 de febrer de 2018 amb una intervenció en una Taula rodona sobre el tema El conflicte entre el dret d'accés a la informació pública i la protecció de dades.